# Claudia María Torralba Rubinos

Claudia María Torralba Rubinos (Bilbo, Bizkaia, 1995eko otsailaren 24a) algortarra Itzulpengintza eta Interpretazioan graduatua da (UPV/EHU) eta Euskal Hizkuntzalaritzan eta Filologian doktorea (UPV/EHU). Gaur egun itzultzaile-interprete lanak egiten ditu Bizkaiko Batzar Nagusietan. 2021etik Euskal Itzultzaile, Zuzentzaile eta Interpreteen Elkarteko (EIZIE) Zuzendaritza Batzordeko kidea da.

## Ibilbide akademikoa

UPV/EHUn egin zuen Itzulpengintza eta Interpretazioko Gradua (2013-2017). Bikaintasunez graduatu zen eta Gradu Amaierako Sari Berezia jaso zuen. Gerora Interpretazioko Zientzien Masterra (2018) egin zuen Heriot-Watt Unibertsitatean (Edinburgo, Eskozia) eta Terminologiako Masterra (2022) Pompeu Fabra Unibertsitatean (Bartzelona).

## Ibilbide profesionala

2018tik 2021era UPV/EHUko Hizkuntzalaritza eta Euskal Ikasketak Sailean irakasle elkartu eta itzultzaile eta interprete autonomoa izan zen. Ondoren, Euskal Hizkuntza eta Komunikazioa Sailean aritu zen lanaldi osoan irakasle lanetan (2021-2023). Gaur egun, Bizkaiko Batzar Nagusietako itzultzaile-interpretea da.

## Ikerketa

Euskal Hizkuntzalaritzan eta Filologian doktorea da, Bikain Cum Laude (UPV-EHU). 2024ko apirilaren 26an defendatu zuen doktore-tesia Aldibereko interpretazioa eta Eusko Legebiltzarreko diskurtsoa: enuntziatu parentetikoen eta modalizazioaren azterketa corpus elebidun eta hirukoitz batean izenburupean.

## Dibulgazioa

UEUk ikertzaile gazteen ikusgarritasuna areagotzeko eta dibulgaziora begira sortutako Akademiatik Plazara saioan parte hartu zuen 2024an. Aurretik 2021eko eta 2023ko Ikergazte Nazioarteko Ikerketa Euskaraz kongresuetan parte hartu du eta baita 2024ko Txiotesia lehiaketan ere. Horretaz gain, 2024ko Udako Ikastaroetako Hizkuntzalari Euskaldunen VII. Topaketetan ere komunikazioa aurkeztu zuen . 2023tik 31 eskutik talde-blogeko eskuetako bat ere bada.

## Erreferentziak

* ↑ Rubinos, Torralba; María, Claudia. (2024-04-26). Aldibereko interpretazioa eta Eusko Legebiltzarreko diskurtsoa: enuntziatu parentetikoen eta modalizazioaren azterketa corpus elebidun eta hirukoitz batean. (Noiz kontsultatua: 2025-01-10).
* ↑ «"Akademiatik plazara" ekitaldiaren bideoa ikusgai» www.ueu.eus (Noiz kontsultatua: 2025-01-10).
* ↑ «"Akademiatik plazara" ekitaldia, ikertzaile gazteen mikro-hitzaldiak Bilbon» www.ueu.eus (Noiz kontsultatua: 2025-01-10).
* ↑ Rubinos, Claudia Maria Torralba. (2021). Itzulpena eta interpretazioa: zurekin baina zu gabe. (Noiz kontsultatua: 2025-01-10).
* ↑ Rubinos, Claudia Maria Torralba. (2023). Egun on, señoras y señores parlamentarios. Hizkuntzen alternantzia Eusko Legebiltzarrean. (Noiz kontsultatua: 2025-01-10).
* ↑ «Claudia Torralba: "Erregistro akademikoetako terminologia erabiltzeko, garatzeko eta finkatzeko topaleku bikaina da Ikergazte"» www.ueu.eus (Noiz kontsultatua: 2025-01-10).
* ↑ «Aldibereko interpretazioa eta Eusko Legebiltzarreko diskurtsoa: enuntziatu parentetikoen eta modalizazioaren azterketa corpus elebidun eta hirukoitz batean» www.ueu.eus (Noiz kontsultatua: 2025-02-27).
* ↑ «Hizkuntzalari Euskaldunen VII. Topaketa: hizkuntzaren ikerketa gaur egun.» www.ueu.eus (Noiz kontsultatua: 2025-01-10).

## Kanpo estekak

* Datuak: Q131722806